Бөтә был йылдарҙа (1922—1940) Парижда Корбюзьеның оҫтаханаһында төрлө илдәрҙән йәш архитекторҙар уҡыусы-стажер сифатында эшләй. Уларҙың ҡайһы берҙәре һуңынан билдәле, хатта данлыҡлы архитекторҙар булып китә, мәҫәлән, Кунио Маэкава (Япония), Дзюндзо Сакакура (Япония), Хосел Льюис Серт (Испания—АҠШ), Андре Вожански (Франция), Альфред Рот (Швейцария—АҠШ), Максвелл Фрай (Англия) һәм башҡалар.